Diari Oficial de la Generalitat Valenciana


Sumari del DOGV 9995, del 28-11-2024 (2024/12560)

RESOLUCIÓ de 22 de novembre de 2024, de la Direcció General de Producció Agrícola i Ramadera, per la qual es disposa la selecció de sol·licituds d'ajudes a entitats locals per a obres de condicionament de camins rurals que poden continuar la seua tramitació, per a l'exercici 2024.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9995

Data del DOGV
:   28-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12317

CVE
:   QJUB-F-4217-33833

Data del document
:   22-11-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Resolució

Correcció d'errades

 Descriptors 

:   * ajuda pública
    * obres públiques
    * via rural
    * suport econòmic
    * desastre natural

La Resolució de 24 de maig de 2024, del director general de Producció Agrícola i Ramadera (DOGV 9866, de 07.06.2024), va convocar les ajudes a entitats locals per a obres de condicionament de camins rurals, per a l’exercici 2024.

Finalitzat el termini de presentació de sol·licituds, s’ha procedit a la seua instrucció inicial i avaluació per la comissió de valoració establida en la base setzena de l’Orde 2/2023, de 26 de desembre, de la Conselleria d’Agricultura, Ramaderia i Pesca, per la qual s’aproven les bases reguladores de les ajudes a entitats locals per a obres de condicionament de camins rurals (DOGV 9756, de 30.12.2023).

Com l’import d’ajuda de les sol·licituds presentades supera l’import global màxim establit per a esta convocatòria en l’aplicació pressupostària G01120201GE00000.531A00.7, línia S56350446 “Obres i servicis d’infraestructura agrària en municipis”, s’han tingut en compte els criteris objectius de valoració de sol·licituds definits en la base reguladora dècima, per a poder seleccionar les sol·licituds que poden continuar la seua tramitació.

Vista la proposta de la comissió de valoració, fent ús de les competències conferides en el punt 3 de la base tretzena i segons el que s’indica en els punts 6, 7 i 8 de la base setzena de l’Orde 2/2023, de 26 de desembre, anteriorment citada,

RESOLC

*Primer. Sol·licituds seleccionades i sol·licituds denegades per falta de crèdit.*

1. Una vegada establit l’orde de prioritat de les sol·licituds que han completat la fase inicial de la instrucció, i vist l’import global màxim de la línia pressupostària en esta convocatòria, la línia de tall per a la selecció queda establida en 4 punts i un coeficient de ruralitat (CR) de valor 0,5240.

2. Es disposa que puga continuar la tramitació de les sol·licituds indicades en l’annex I d’esta resolució, ordenades per puntuació decreixent fins a la línia de tall per a la selecció. Les seues subvencions se satisfaran amb càrrec als crèdits de l’aplicació pressupostària G01120201GE00000.531A00.7, línia C20056322 “Obres i servicis d’infraestructura agrària en municipis”, per l’import màxim establit en la citada Resolució de 24 de maig de 2024.

3. Es disposa la denegació de les sol·licituds indicades en l’annex II d’esta resolució, ordenades per puntuació decreixent des de la línia de tall per a la selecció, per no poder ser ateses, al no disposar de crèdit suficient de l’aplicació pressupostària G01120201GE00000.531A00.7, línia T72227675 “Obres i servicis d’infraestructura agrària en municipis”, segons l’import màxim establit en la citada Resolució de 24 de maig de 2024.

*Segon. Sol·licituds inadmeses.*

1. S’informa, de manera addicional a la notificació particular ja realitzada a les entitats sol·licitants que corresponga, de les sol·licituds presentades que han sigut inadmeses, i que s’indiquen en l’annex III d’esta resolució.

2. Les causes possibles d'inadmissió són les següents:

– Sol·licitud presentada fora de termini (fora termini).

– L’entitat ja ha sigut beneficiària de l’ajuda l’exercici anterior (exercici anterior).

– L’actuació proposada no és, de manera manifesta, objecte de l’ajuda, o no complix la finalitat principal (no objecte).

– Existència d’una altra sol·licitud de la mateixa entitat (sol·licitud múltiple).

– Qui sol·licita l’ajuda no és municipi ni entitat local menor (no municipi/ELM).

– L’import total d’inversió pressupostada en la sol·licitud no es troba entre els límits (fora límits).

*Tercer. Sol·licituds declarades desistides.*

1. S’informa, de manera addicional a la notificació particular ja realitzada a les entitats sol·licitants que corresponga, de les sol·licituds presentades que han sigut declarades desistides, i que s’indiquen en l’annex IV d’esta resolució.

2. Les causes possibles de declaració del desistiment són les següents:

– A petició de la mateixa entitat sol·licitant (petició pròpia).

– No haver atés correctament el requeriment d’esmena de la sol·licitud (no esmenar).

*Quart. Condicions per a l’aprovació definitiva de les sol·licituds seleccionades.*

1. El fet que una sol·licitud haja sigut seleccionada per a continuar la tramitació no pressuposa la concessió de l’ajuda. L’aprovació definitiva queda supeditada a la presentació de la memòria valorada o del projecte tècnic, segons corresponga en funció del valor de la inversió per la qual se sol·licita l’ajuda.

*a*) Si el valor de la inversió sol·licitada, però sense incloure l’impost del valor afegit (IVA), iguala o supera la quantia establida per al contracte menor d’obres en l’article 118 de la Llei 9/2017, de contractes del sector públic, s’haurà de presentar un projecte tècnic.

*b*) Si el valor de la inversió sol·licitada, però sense incloure l’import del valor afegit (IVA), és inferior a la quantia establida per al contracte menor d’obres en l’article 118 de la Llei 9/2017, de contractes del sector públic, s’haurà de presentar una memòria valorada.

2. A les entitats interessades que no aporten esta memòria valorada o projecte tècnic, en les condicions establides en l’apartat quint d’esta resolució, se les declararà decaigudes en la seua sol·licitud, de conformitat amb el que es disposa en l’article 73 de la Llei 39/2015, d’1 d’octubre, del procediment administratiu comú de les administracions públiques, amb resolució prèvia.

3. La concessió de l’ajuda també queda condicionada a l’informe tecnicoeconòmic (ITE) que s’emetrà sobre esta memòria valorada o projecte tècnic, i a tots els informes, autoritzacions o comunicacions que siguen precisos d’acord amb la legislació vigent.

*Quint. Aportació de la memòria valorada o del projecte.*

1. El termini de presentació de la memòria valorada o del projecte, segons corresponga, comptat des de l’endemà de la publicació d’esta resolució en el *Diari Oficial de la Generalitat Valenciana*, és el següent:

*a*) Presentació de projecte tècnic: dos mesos.

*b*) Presentació de memòria valorada: un mes.

2. Quant al termini de presentació del projecte tècnic o memòria valorada, per a aquells municipis que estiguen inclosos en l'annex del Reial decret llei 6/2024, de 5 de novembre, pel qual s'adopten mesures urgents de resposta davant els danys causats per la Depressió Aïllada en Nivells Alts (DANA) en diferents municipis entre el 28 d'octubre i el 4 de novembre de 2024, regirà la suspensió de terminis d'acord amb l'apartat dinové de l'Orde PJC/1222/2024, de 6 de novembre, per la qual es publica l'Acord del Consell de Ministres de 5 de novembre de 2024, pel qual es declara «Zona afectada greument per una emergència de protecció civil» el territori damnificat a conseqüència de la Depressió Aïllada en Nivells Alts (DANA) que ha afectat àmplies zones de la Península i Balears entre el 28 d'octubre i el 4 de novembre de 2024.

3. El termini disposat per a la presentació de la memòria valorada o del projecte no admet ampliació.

4. Si l’entitat ja ha presentat la memòria valorada o el projecte tècnic en la fase inicial de la instrucció, no serà necessari que el presente novament. Podrà al·legar esta circumstància amb la presentació d’un escrit en el qual faça constar les dades d’esta aportació (data, tràmit).

5. De conformitat amb el que s’establix en l’article 14 de la Llei 39/2015, d’1 d’octubre, del procediment administratiu comú, les entitats sol·licitants estan obligades a relacionar-se amb la Generalitat a través de mitjans electrònics, per la qual cosa hauran d’aportar la documentació telemàticament a través de la seu electrònica de la Generalitat en l’adreça d’internet <https://sede.gva.es/va/proc796>  (apartat Al·legació/Aportació).

6. L’expedient al qual s’aporte haurà de ser el que s’indica en l’annex I (codi amb format AGMIA/2024/XX/XXX) per a cada entitat sol·licitant.

7. Per a accedir de manera telemàtica al procediment, s’haurà de disposar de firma electrònica avançada amb certificat qualificat emés per l’Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de firma electrònica admés per la seu electrònica de la Generalitat (<https://sede.gva.es/va/sede_certificados>).

8. El format de la memòria valorada o del projecte tècnic s’adequarà al que s’indica en l’Orde 9/2016, de 22 d’abril de 2016, de la Conselleria d’Agricultura, Medi Ambient, Canvi Climàtic i Desenvolupament Rural, per la qual s’establix el format digital per a la presentació de projectes tècnics (DOGV 7777, de 09.05.2016).

9. El full de control de firmes definit en l’annex I de l’Orde 9/2016, que s’ha d’incloure com a última pàgina de la memòria o projecte, està disponible en l’adreça d’internet següent: <https://sede.gva.es/va/proc796>.

10. S’aportarà l’arxiu PDF de la memòria valorada o projecte, firmat digitalment per una persona tècnica competent.

11. Si es considera necessari, es podrà requerir a l’entitat sol·licitant un exemplar imprés o els fitxers oberts, tal com establix l’Orde 9/2016.

12. Quant al nom de l’arxiu del projecte, d’un màxim de 64 caràcters, definit en l’annex II de l’Orde 9/2016, es tindran en compte les especificitats següents:

– Nom del municipi: s’indicarà la denominació oficial del municipi o de l’entitat local menor. No s’utilitzaran accents ni apòstrofs. S’ometran els articles a l’inici d’una paraula.

– Clau classificació temàtica d’obres: s’indicarà CR (camins rurals).

– Clau de l’aplicació per a la gestió de projectes: per a completar el format de 9 dígits (4 + 2 + 3), s’indicarà l’any de la convocatòria (2024), el codi de la província (03: Alacant; 12: Castelló; 46: València), i el número de l’expedient (inclosos, si n’hi haguera, els zeros inicials per a completar tres dígits).

– Codificació del tipus de document: s’indicarà PP (projecte) o MV (memòria valorada), segons corresponga.

– Nom obra/projecte (sense especificitats addicionals al que s’indica en l’annex II de l’Orde 9/2016).

– Clau centre gestor: s’indicarà EAC.

– Codi programa/línia d’ajuda: s’indicarà MIA

Exemple: RafolDAlmunia\_CR\_202403095\_PP\_CondCamiDelMuladar\_EAC\_MIA

*Sext. Condicions de la memòria valorada i del projecte tècnic.*

1. L’objecte de la memòria valorada i del projecte tècnic s’ajustarà al de la memòria descriptiva de les obres aportada juntament amb la sol·licitud en la fase inicial de la instrucció. Si es referix a nous trams de camins, diferents dels compresos en esta, estos trams no es consideraran subvencionables. Sí que podrà deixar d’incloure algun tram, per causes que hauran de ser justificades. Els trams eliminats, si és el cas, no podran ser substituïts per altres diferents.

2. El contingut del projecte tècnic s’ajustarà al que s’indica en l’article 233 de la Llei 9/2017, de contractes del sector públic.

3. Tenint en compte les característiques de les actuacions i l’import total d’inversió pressupostada màxim admissible, el projecte es podrà simplificar, segons el que s’establix en el punt 2 de l’article 233 de la Llei 9/2017.

4. El projecte tècnic tindrà almenys el contingut indicat en l’annex V d’esta resolució.

5. La memòria valorada tindrà almenys el contingut indicat en l’annex VI d’esta resolució.

La present resolució no posa fi a la via administrativa i contra esta podrà interposar-se un recurs d’alçada davant de la persona titular de la Secretaria Autonòmica d’Agricultura, Aigua, Ramaderia i Pesca, en el termini d’un mes comptat des de l’endemà de la seua notificació, de conformitat amb el que s’establix en els articles 121 i 122 de la Llei 39/2015, d’1 d’octubre, del procediment administratiu comú de les administracions públiques.

  

València, 22 de novembre de 2024

Mª Àngels Ramón-Llin Martínez

Directora general de Producció Agrícola i Ramadera

Esta disposició conté annexos. Consulteu-ne la versió en PDF.